Държавен вестник, бр. 99, 2011 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  99
Чл. 10. Училищата, включени в списъка 
по чл. 6, подават в Министерството на обра­
зованието, младежта и науката информация 
за движението на учениците, списък с трите 
им имена по класове, както и за настъпили 
други промени в декларираните обстоятелства 
в срок до 15 октомври на съответната година.
Чл. 11. (1) Контролът на дейността на 
българските неделни училища в чужбина се 
осъществява от министъра на образовани­
ето, младежта и науката по отношение на 
организацията на дейностите, разходването 
на средствата, качеството и резултатите от 
проведеното обучение.
(2) Дипломатическите представителства на 
Република България в съответната държава 
и председателят на Държавната агенция за 
българите в чужбина съдействат на минис­
търа на образованието, младежта и науката 
за контрол по организацията на дейностите 
на българските неделни училища в чужбина.
(3) Лицата, определени от министъра на 
образованието, младежта и науката и пред­
седателя на Държавната агенция за българи­
те в чужбина за извършване на контрол на 
дейността на българските неделни училища 
в чужбина, съставят доклади с констатации, 
които представят в Министерството на обра­
зованието, младежта и науката.
Чл. 12. (1) Дейността на училищата, вписа­
ни в списъка на българските неделни училища 
в чужбина, се подпомага със средства от бю­
джета на Министерството на образованието, 
младежта и науката на базата на:
1. норматив за постоянни разходи;
2. норматив на дете/ученик за провеждане 
на обучение и на извънкласна дейност, умно­
жен по броя на децата/учениците в училището 
за съответната учебна година.
(2) Средствата по ал. 1 се използват за 
покриване на разходи за наем, отопление, 
осветление, вода, административни разходи, 
външни услуги и за осигуряване на дейностите 
по възпитанието, подготовката и обучението 
на деца и ученици в българските неделни 
училища в чужбина.
(3) Размерът на нормативите по ал. 1 се 
определя със заповед на министъра на об­
разованието, младежта и науката за всяка 
учебна година.
(4) Размерът на средствата по ал. 1 може 
да се диференцира в зависимост от ценовото 
равнище в различните страни.
Чл. 13. Средствата, определени по реда на 
чл. 12, се предоставят:
1. в срок до 31 юли – 50 на сто от опреде­
лената сума;
2. в срок до 31 декември – останалите 50 
на сто.
Чл. 14. (1) Размерът на средствата, опре­
делен на база на нормативите по чл. 12, ал. 1 
и броя на децата и учениците в съответното 
българско неделно училище в чужбина, се 
преизчислява въз основа на декларираните 
данни по чл. 10.
(2) Сумата по чл. 13, т. 2 се увеличава или 
намалява със съответния размер на корекци­
ята в съответствие с ал. 1.
(3) Сумите по чл. 13 могат да се намалят 
с размера на неотчетените и/или неизразход­
ваните средства за изминала учебна година, 
определен въз основа на предоставен отчет 
от училището.
Чл. 15. Със заповед на министъра на об­
разованието, младежта и науката се утвърж­
дават правила за отчитане на предоставените 
средства от организациите по чл. 1, ал. 3 и се 
определя срокът за отчитането им.
Преходни и заключителни разпоредби
§ 1. Дипломатическите представителства 
на Република България и българските пра­
вославни църковни общини, към които има 
организирано обучение по български език и 
литература, по история и по география на 
България, могат да получат финансиране за 
учебната 2012/2013 г. при условията и по реда 
на постановлението.
§ 2. Предложенията за вписване в списъка 
на българските неделни училища в чужбина 
за учебната 2012/2013 г. могат да се подават 
в срок до 1 март 2012 г.
§ 3. Списъкът на българските неделни 
училища в чужбина за учебната 2012/2013 г. 
се представя за утвърждаване от министъра 
на образованието, младежта и науката в срок 
до 31 март 2012 г.
§ 4. Министърът на финансите извършва 
компенсирана промяна по реда на чл. 34, 
ал. 2 от Закона за устройството на държавния 
бюджет между бюджетите на Министерството 
на образованието, младежта и науката и Ми­
нистерството на външните работи за 2012 г. в 
размер 35 000 лв. целево за финансиране на 
дейността по осъществяване на контрол от 
страна на дипломатическите представителства 
на Република България.
§ 5. Постановлението се приема на ос­
нование чл. 105, ал. 1 от Конституцията на 
Република България във връзка с чл. 4, ал. 2, 
чл. 5, ал. 2 и чл. 11, ал. 1 от Закона за бъл­
гарите, живеещи извън Република България.
За министър-председател: 
Цветан Цветанов
За главен секретар на Министерския съвет: 
Галина Маринска
13074